MUNICIPIUL CRAIOVA

CONSILIUL LOCAL AL MUNICIPIULUI  CRAIOVA

Hotărârea nr. 463
privind aprobarea cuantumului şi a numărului de burse acordate elevilor din învăţământul preuniversitar de stat din municipiul Craiova, în anul 2011 - 2012

Consiliul Local al Municipiului Craiova, întrunit în şedinţa ordinară din data de 22.12.2011;


Având în vedere raportul nr.187847/2011 întocmit de Direcţia Economico – Financiară prin care se propune aprobarea cuantumului şi a numărului de burse acordate elevilor din învăţământul preuniversitar de stat din municipiul Craiova, în anul 2011 – 2012 şi rapoartele comisiilor de specialitate ale Consiliului Local al Municipiului Craiova nr.188, 189, 190, 191, 192 şi 193/2011;

În conformitate cu prevederile Legii Educaţiei Naţionale nr.1/2011, Legii nr.42/1990 privind cinstirea memoriei eroilor-martiri şi acordarea unor drepturi urmaşilor acestora, precum şi răniţilor din timpul Revoluţiei din decembrie 1989, modificată şi completată, Hotărârii Guvernului nr.558/1998 pentru modificarea Hotărârii Guvernului nr.445/1997 privind stabilirea criteriilor generale de acordare a burselor şi a altor forme de sprijin material pentru elevii, studenţii şi cursanţii din învăţământul de stat, cursuri de zi şi Ordinului Ministrului Educaţiei, Cercetării, Tineretului şi Sportului nr.5576/2011 privind aprobarea Criteriilor generale de acordare a burselor elevilor din invatamantul preuniversitar de stat; 
În temeiul art.36, alin.2, lit.b, d coroborat cu alin.4 lit.a şi alin.6, lit.a, pct.1, art.45 alin.1 şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1.  Se aprobă cuantumul pentru fiecare categorie de bursă acordată elevilor din învăţământul preuniversitar de stat din municipiul Craiova, în anul şcolar 2011-2012, precum şi numărul beneficiarilor, după cum urmează:

· 182 burse de performanţă, reprezentând 0,5 % din numărul elevilor înscrişi la cursurile cu frecvenţă din învăţământul preuniversitar de stat, în cuantum de 100 lei;

· 362 burse de merit, reprezentând 1 % din numărul elevilor înscrişi la cursurile cu frecvenţă din învăţământul preuniversitar de stat, în cuantum de 75 lei;

· 543 burse de studio, reprezentând 1,5% din numărul elevilor înscrişi la cursurile cu frecvenţă din învăţământul preuniversitar de stat, în cuantum de 55 lei;

· 950 burse sociale, reprezentând 2 % din numărul elevilor înscrişi la cursurile cu frecvenţă din învăţământul preuniversitar de stat, în cuantum de 20 lei pentru elevii din învăţământul primar şi gimnazial şi 40 lei pentru elevii din învăţământul liceal.

Art.2. În cazul în care numărul de burse aprobate este mai mic decât numărul elevilor care îndeplinesc condiţiile de acordare a acestora, Consiliile de Administraţie ale unităţilor de învăţământ stabilesc anual criterii specifice de acordare a burselor şcolare, cu respectarea prevederilor legale în materie.
Art.3.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Economico – Financiară vor duce la îndeplinire prevederile prezentei hotărâri.

